ગીરના સિંહ આમ તો જગ વિખ્યાત છે. પરંતુ તેની સારભરામાં કોઈ ખાસ સાવચેતી ન રખાતી હોય તેવી બાબતો સામે આવી રહી છે. સૌરાષ્ટ્રના ધારી ગીર પૂર્વ નીચે આવતા ખાંભા તુલસીશ્યામ રેન્જના પીપળીયા રાઉન્ડમાં અંધેરી વિસ્તારમાં આજે 9 થી 12 વર્ષના સિંહનો મૃતદેહ શંકાસ્પદ હાલતમાં મળી આવ્યો હતો. મૃતદેહનું પોસ્ટ મોર્ટમ કરાયા બાદ એવો રિપોર્ટ આવ્યો કે, વીસ દિવસ પહેલાં ઈનફાઈટમાં આ સિંહ ઘાયલ થયો હતો. તેની જાણ વનતંત્રને હતી, છતાં કોઈ સારવાર ન કરતાં બેદરકારીના કારણે તેનું મૃત્યુ થયું હતું.